《奉和籀书周大士十首 其八》
明代·释古义

登山还有兴，晚屐怕桥危。野拙狂尤懒，寒生涕任垂。

登楼宜极目，下榻忆当时。晤对情无尽，清言慰所思。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。